Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 514

2. Az írástevékenység, a kézírást lehetõvé tevõ élettani és pszichés feltételek bemutatása A szakember legyen képes — felismerni, meghatározni az írás szerkezeti egységeit (írástömb, margók, megszólítás, aláírás, sorok, szavak, betûk, betûelemek: vonal, kötõvonalak, törzsvonalak, oválok, hurkok, kezdõvonalak, végvonalak, áthúzások, ékezetek), a tanult norma és az egyéni norma fogalmát; 2004/65. szám — bemutatni a Magyarországon tanított normaírások fõbb típusait (kalligrafikus szépírás, zsinórírás, cés-kötéses álló írás, Virágvölgyi-féle egyszerûsített dõlt írás); — jellemezni más nemzetek normaírásait (pl. angol, francia, német, orosz, szlovák stb.); — azonosítani, leírni az írástevékenység megvalósításában szerepet játszó ideg- és izomrendszeri struktúrákat (a látás, hallás, téri tájékozódás, beszédértés és beszédprodukció, a mozgásvezérlés szenzoros és motoros agyi központjai, a kéz anatómiai felépítése, a jobb- és balkezesség központi idegrendszeri megjelenése, balkezesség és írástechnika összefüggései); — elmagyarázni az írástevékenység mechanizmusát, értelmezni az írást mint pszichomotoros nyelvi készség és vizuomotoros koordináció alapján zajló mozgásfolyamatot, felvázolni az írómozgás biomechanikai alapelveit; — ismertetni az írástanulás élettani és pszichés feltételeit: a csont-, izom- és idegrendszeri anatómiai és funkcionális fejlettség, valamint a szenzoros, motoros és koordinációs mûködõképesség sajátos követelményeit, az értelem, a beszéd, a figyelem és a mozgáskészség fejlettségbeli követelményeit, a motivációs tényezõk szerepét; — bemutatni az íráskép individualizálódásának folyamatát, tényezõit (generalizáció, differenciáció, individualizáció); — felismerni és értékelni az írástanulás és az írástevékenység zavarait, etiológiáját és tüneteit, az organikus és pszichés eredetû problémák hatását az írásképre (biológiai okok: életkor, betegség stb.); — jellemezni a külsõ tényezõk kézírásra gyakorolt hatását (pl. írófelület változása, íróeszköz és íráskép összefüggései, íróhelyzet, fényviszonyok, hõmérséklet, rázkódás stb.).

Source: https://magyarkozlony.hu/hivatalos-lapok/b5a40a447e90d106a60c67414a037b6e3e3cc789/dokumentumok/6f9c43cdf2f154f2dbc7d9ac93814d5168a00b71/letoltes